Styging in brandstof-, kragpryse 'ondenkbaar' | Maroela Media
Die parlementêre portefeuljekomitee oor minerale hulpbronne en energie het sy diepe kommer te kenne gegee oor die styging in brandstofpryse wat boonop kort op die hakke van 'n styging in kragpryse volg.
Die prys van petrol is in hierdie stadium meer as R17 per liter, die hoogste nóg in Suid-Afrika. Diesel se groothandelprys is tans meer as R14 per liter.
Ingevolge 'n voorgestelde riglyn kan munisipaliteite vanaf 1 Julie hul kragpryse met meer as 14% verhoog.
Dit is veral die negatiewe sosio-ekonomiese uitwerking op die inkomste van talle Suid-Afrikaners wat reeds noustrop trek, wat 'n kwelling is.
"Die stygings is ondenkbaar, gegewe die feit dat dit in werking gestel word terwyl die land steeds steier onder die verwoestende sosio-ekonomiese terugslae wat die Covid-19-pandemie veroorsaak het," sê Sahlulele Luzipo, komiteevoorsitter.
Luzipo sê die stygings gaan armes en die werkersklas veral swaar tref omdat dit húlle is wat die spit moet afbyt wanneer pryse van kos en vervoer styg.
"Die uitwerking van hierdie stygings gaan onhoudbaar in arm gemeenskappe wees omdat die meeste mense daar staatmaak op openbare vervoer vir toegang tot gesondheidsdienste. Die taxibedryf verhoog dikwels sy pryse indien daar 'n styging in brandstofpryse is."
Hy het 'n beroep op alle bedrywe, insluitende die myn- en vervoerbedryf – asook diegene wat snel bewegende verbruikersgoedere verkoop – om nie pryse te verhoog nie omdat dit 'n selfs groter las op die werkersklas en armes gaan plaas.
Hy het ook werkgewers gevra om nie afleggings te gebruik om 'n moontlike styging in bedryfskoste te probeer teenwerk nie.
Ek mag nie my pryse verhoog nie maar moet meer betaal vir vervoer en elektrisiteit. Nou hoe dink hulle ek moet oorleef of is dit nou maar goed as ek onderdeur is
Ja nee en Taxi drywers melk die mense as sê SANTACO huule gaan nie fairs increase nie… hulle drywers doen. Fame wat ons help in Huis betaal R50 'n dag om 15 Km te ry en word verplig om 2 taxis te vat … oor hulle by ons straat verby ry na Taxi rank waar sy op ander taxi moet klim terug na ons area… hulle rip hulle ouma's en oupa's af… voel vere vir hulle eie mense…
En my werkgewer gee toe vir my 'n briefie wat lees: "Given the continued economic climate and
business uncertainty among some of our large and key contracts/customers, we have
decided to temporarily postpone employee increases for all employees…"
Hoe kry die komitee dit reg om, nadat alle verhoogings reeds goedgekeur en/of geiplimenteer is, hulle monde daaroor te spoel. Ek is miskien stupid, maar hulle het mos die mag om die ministers te vra om voor die komitees te verskyn, en kom te verduidelik.
Luzipo, dis jou eie party wat daarvoor verantwoordelik is, indien jy vergeet het!!
Die wet van Transvaal geld mos nou al vir baie jare. Solank die regering jou kan melk, sal hulle, Die regeerders voel in elk geval vere vir die breë publiek.